open-index/open-wikipedia-markdown huggingface dataset:
Αγερανός Λακωνίας

Ο **Αγερανός** είναι οικισμός της τοπικής κοινότητας Νεοχωρίου, της δημοτικής ενότητας (πρώην  δήμου) δήμου Γυθείου του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.
*Ο οικισμός έχει χαρακτηριστεί από το 1978 ως παραδοσιακός, λόγω των πυργόσπιτων και των εκκλησιών που υπάρχουν εκεί.

## Γεωγραφικά στοιχεία
Ο Αγερανός είναι παραθαλάσσιος οικισμός της νοτιοδυτικής Λακωνίας. Βρίσκεται στον βορειοδυτικό μυχό του Λακωνικού Κόλπου, πάνω σε μικρό ακρωτήριο που χωρίζει τους όρμους Επάνω και Κάτω Βαθύ, σε μέσο σταθμικό υψόμετρο 50 μέτρα. Απέχει περίπου 49 χλμ. Ν. ΝΑ. της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως *Αγερανοί* και προσαρτήθηκε στον δήμο Τευθρώνης του νομού Λακωνίας. Καταργήθηκε το 1879 για να επανασυσταθεί το 1949 ως *Αγερανός* και να προσαρτηθεί στην κοινότητα Νεοχωρίου. Με το ΦΕΚ 244Α – 4/12/1997 αποσπάστηκε από την κοινότητα Νεοχωρίου και προσαρτήθηκε στον δήμο Γυθείου. Με το ΦΕΚ 87Α – 7/06/2010 αποσπάστηκε από τον δήμο Γυθείου και προσαρτήθηκε στον δήμο Ανατολικής Μάνης.

## Αξιοθέατα και διατηρητέα
*Το πυργόσπιτο των Γρηγοράκηδων (Πύργος Αντωνόμπεη Γρηγοράκη), κατασκευής 1782. Μαζί με τα προσκτίσματα και τον περίβολό του αποτελεί αξιόλογο φρουριακό συγκρότημα και χαρακτηριστικό δείγμα της τοπικής μανιάτικης αρχιτεκτονικής. Έχει χαρακτηριστεί διατηρητέο μνημείο
*Η εκκλησία του Αγίου Νικολάου, λιθόκτιστη, μονόχωρη, καμαροσκέπαστη με ημικυκλική αψίδα ιερού. Η θύρα και τα παράθυρα πλαισιώνονται από λαξευμένους πωρόλιθους. Σύμφωνα με τα κατασκευαστικά και μορφολογικά του στοιχεία θα πρέπει να χρονολογηθεί στα τελευταία χρόνια του 19ου αι. Έχει χαρακτηριστεί διατηρητέο μνημείο
*Ο ναός των Ταξιαρχών, δίπλα στον πύργο των Γρηγοράκηδων. Είναι μονόχωρος, σταυροειδής με τρούλο και πεντάπλευρη κόγχη ιερού και χρονολογείται στα μεταβυζαντινά χρόνια. Έχει χαρακτηριστεί διατηρητέο μνημείο
*Το πυργόσπιτο Τσικουριού
*Η εκτεταμένη παραλία του οικισμού


Κάστρο Γρηγοράκηδων, Αγερανός DJI 4626.jpg|Κάστρο Γρηγοράκηδων
Ναός Ταξιάρχη, Αγερανός 1195.jpg|Ναός Ταξιαρχών
Πύργος Τσικουρίου DJI 4634.jpg|Πύργος Τσικουριού


## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

## Εξωτερικοί σύνδεσμοι
* 

Κατηγορία:Μάνη
Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Fiat Bravo/Brava

Το **Fiat Bravo** και το **Fiat Brava** ήταν δύο αυτοκίνητα που κατασκευάζονταν από την Όμιλο της Fiat στο *Stabilimento Fiat di Cassino*, στην πόλη Κασσινό της Ιταλίας, μεταξύ του 1995 και του 2001. Και τα δύο ανήκουν στη μικρομεσαία κατηγορία C, αλλά το Brava είχε 5-πορτο αμάξωμα και είχε σχεδιαστεί με σκοπό την άνεση, ενώ το Bravo ήταν 3-πορτο και απευθυνόταν στους υποψήφιους αγοραστές που επιζητούσαν ένα μοντέλο με πιο σπορ προσωπικότητα. Και στα δύο, ο κινητήρας και η μετάδοση της κίνησης ήταν μπροστά, και η ιπποδύναμη των κινητήρων, βενζίνης και ντίζελ, ήταν από 64 έως 153 hp. Το Fiat Bravo / Brava ανακηρύχθηκε Αυτοκίνητο της Χρονιάς για το 1996.

Το όνομα Bravo επανήλθε στην παλέτα της Φίατ το 2007, με το εντελώς νέο Fiat Bravo, που κατασκευάστηκε έως το 2016.

## Φωτογραφίες

## Τεχνικά χαρακτηριστικά

## Αναφορές


## Εξωτερικοί σύνδεσμοι

* Ιστορία του Fiat Bravo / Brava

Κατηγορία:Μικρομεσαία αυτοκίνητα
Bravo
Λιβαδιά Κριμαίας

Η **Λιβαδιά** (στην ουκρανικά: Лівадія, στα , σε αμφότερες προφέρεται *Λιβαντίγια*) είναι χωριό στην Κριμαία, που θεωρείται προάστιο της Γιάλτας, από την οποία απέχει περί τα 3 χλμ. προς τα δυτικά-νοτιοδυτικά.

## Ιστορία
Προϋπήρχε κατά τον Μεσαίωνα ως μικρός οικισμός των Τατάρων της Κριμαίας και μετονομάσθηκε σε Λιβαδιά από τον συνταγματάρχη του Ρωσικού Αυτοκρατορικού Στρατού (ή Ναυτικού) Λάμπρο Κατσώνη σε ανάμνηση της γενέτειράς του, της πόλης Λιβαδειάς στη Ρούμελη. Πιο συγκεκριμένα, στον Κατσώνη είχε δωρηθεί από την Αυτοκράτειρα Αικατερίνη Β΄ της Ρωσίας μία πολύ μεγάλη έκταση-κτήμα εκεί (20 χιλιάδες *ντιαστίνες*, δηλαδή 220 χιλιάδες στρέμματα), την οποία ο Κατσώνης ονόμασε «Λιβαδιά» και από αυτή πήρε νέο όνομα η περιοχή και ο οικισμός. Φαίνεται ότι ο Κατσώνης εγκαταστάθηκε εκεί τον χειμώνα 1798-1799, το πιθανότερο τον Ιανουάριο του 1799, και εκεί γεννήθηκε το 1804 ο τρίτος γιος του, ο Αλέξανδρος. Στη Λιβαδιά της Κριμαίας ο Λ. Κατσώνης ασχολήθηκε με τη γεωργία, ειδικότερα με την αμπελοκαλλιέργεια και την παραγωγή ενός είδους κονιάκ το οποίο διαφήμιζε ως «βότκα από σταφύλι», και το θαλάσσιο εμπόριο.

[right|thumb|425px|Το Ανάκτορο της Λιβαδιάς διεκδικούσε από το Ανάκτορο Βοροντσόφ στην [Αλούπκα τον τίτλο της πολυτελέστερης κατοικίας στην Κριμαία.]]
Το κτήμα του Κατσώνη πέρασε αργότερα στην κατοχή της πολωνικής οικογένειας Ποτότσκι και στη συνέχεια, το 1861, έγινε θερινή κατοικία των Ρώσων Τσάρων. Ο Αυτοκράτορας Αλέξανδρος Γ΄ της Ρωσίας πέθανε στη Λιβαδιά το 1894.

Το Ανάκτορο της Λιβαδιάς, κτισμένο το 1910-1911, είναι σήμερα μουσείο. Υπήρξε ένα από τα θερινά ανάκτορα της τελευταίας ρωσικής αυτοκρατορικής οικογενείας. Το 1945 χρησίμευσε ως τόπος συναντήσεων για τη Διάσκεψη της Γιάλτας και ως η κατοικία του Αμερικανού Προέδρου Φραγκλίνου Ρούζβελτ κατά τη διάρκειά της. Σήμερα, η Λιβαδιά της Κριμαίας είναι γνωστή κυρίως για την παραγωγή κρασιού και ως λουτρόπολη, όπως και η ίδια η Γιάλτα.

* Ο αστεροειδής 3006 Λιβαδιά, που ανακαλύφθηκε από την Κριμαία το 1979, πήρε το όνομά του από αυτό το προάστιο.

## Παραπομπές


## Εξωτερικοί σύνδεσμοι

Λιβαδια
Κατηγορία:Χωριά της Ουκρανίας
3006 Λιβαδιά

μικρογραφία|Η τροχιά του αστεροειδούς 3006 Λιβαδιά
Η **Λιβαδιά (Livadia)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από το όνομα του οικισμού Λιβαδιά (ρωσ. Λιβαντίγια), προαστίου της Γιάλτας στην Κριμαία.

## Φυσικά χαρακτηριστικά
Η μέση διάμετρος της Λιβαδιάς εκτιμάται σε 9,4 χιλιόμετρα, ενώ το γεωμετρικό άλβεδό της σε 0,08 ± 0,02.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λιβαδια
Κεντρικό Ανταμάν

Το **Κεντρικό Ανταμάν**, (αγγλικά: *Middle Andaman Island*) είναι νησί της Ινδίας και συγκεκριμένα το μεγαλύτερο νησί του αρχιπελάγους των Ανταμάν αλλά και της Ινδίας. Έχει έκταση 1.535 τ.χλμ. και 54.385 κατοίκους (2001). Πρωτεύουσα και μεγαλύτερη πόλη του νησιού είναι το Ράνγκατ. Το Κεντρικό Ανταμάν χωρίζεται από το Βόρειο Ανταμάν με το στενό Άουστεν, και από το νησί Μπάρατανγκ, στα νότια, με το στενό Χόμφρεϊ. Και τα δύο στενά είναι ρηχά και στενά κανάλια με μερικές εκατοντάδες μέτρα πλάτος.

Κεντρικο Ανταμαν
Συμβούλιο των Εκατό

Το **Συμβούλιο των Εκατό** (στα καταλανικά: *Consell de Cent*) ήταν κυβερνητικός θεσμός της Βαρκελώνης. Ιδρύθηκε κατά τον 13ο αιώνα και διήρκεσε έως τον 18ο αιώνα.

Το όνομά του προέρχεται από τον αριθμό των μελών του: εκατό (Καταλανικά: *cent*).

Το 1249, ο Ιάκωβος Α΄ ίδρυσε τον βασικό της τοπικής κυβέρνησης της Βαρκελώνης: ένα συμβουλευτικό συμβούλιο αποτελούμενο από 4 μέλη, το οποίο βοηθούνταν από 8 συμβούλους και μία συνέλευση *probi homines* (ηγεμόνων), όλοι τους μέλη της *mà major* (καταλανικό αντίστοιχο της ανώτερης τάξης της οποίας τα μέλη ήσαν ευκατάστατοι έμποροι).

Έπειτα από αρκετές τροποποιήσεις, προς το έτος 1265, η οργάνωση της διακυβέρνησης της πόλης έλαβε την πλέον σταθερή μορφή της: η εξουσία της πόλης βρισκόταν στα χέρια 3 συμβούλων οι οποίοι εκλέγονταν από ένα Συμβούλιο το οποίο αποτελείτο από εκατό μέλη.

Κατά το 1335, ο Πέτρος Γ΄ ο Τυπικός έδωσε την άδεια στο **Consell de Cent** να χρησιμοποιεί το βασιλικό σύμβολο των τεσσάρων (κόκκινων) λωρίδων.

Η σημασία του **Consell de Cent** τεκμηριώνεται μέσω αρκετών παραδειγμάτων. Για παράδειγμα, το έτος 1464 ανακήρυξε τον Πέτρο Ε΄ της Αραγωνίας (γνωστός ως *Πέτρος ο Στρατάρχης της Πορτογαλίας*) ως κόμη της Βαρκελώνης. Ένα άλλο παράδειγμα, είναι η απόρριψη από το *Consell de Cent* της ιδρύσεως υπό τον Μαρτίνο τον Ουμανιστή στις 10 Ιανουαρίου του 1401 της Γενικής Ιατρικής Σχολής της Βαρκελώνης η οποία θα είχε ίδια προνόμια με το Πανεπιστήμιο του Μονπελιέ, καθώς θεωρούσαν ότι κάτι τέτοιο υπέσκαπτε την εξουσία τους στα κοινά της πόλης. Αυτό τελικώς οδήγησε στην ίδρυση του Πανεπιστημίου της Βαρκελώνης το 1450.

Το **Consell de Cent** διαλύθηκε από τον Φίλιππο Ε΄ της Ισπανίας με τα *[[Decretos de Nueva Planta]]* τα οποία και εξεδόθησαν μετά την κατάληψή του της Βαρκελώνης έπειτα από την Πολιορκία της Βαρκελώνης το 1714.

Μια κύρια οδός εντός της πόλης της Βαρκελώνης, η *Carrer (οδός) Consell de Cent*, έχει λάβει την ονομασία αυτού του θεσμού (προ του 1978 ήταν γνωστή ως *Calle Consejo de Ciento*, στα ισπανικά).

## Εξωτερικοί σύνδεσμοι
* 

Κατηγορία:Βαρκελώνη
Κατηγορία:Μεσαιωνικοί θεσμοί της Καταλωνίας
Λεοντής Χοναγμπέη

Ο **Λεοντής Χοναγμπέη** (*Σαρτανά* Αζοφική Θάλασσα, Ουκρανία, 22 Σεπτεμβρίου 1853-Αύγουστος 1918) ήταν Έλληνας ομογενής σατιρικός ποιητής και τραγουδιστής.

Ο Λεοντής Χοναγμπέη ήταν γιος του φτωχού αγρότη *Αθανασίου Χοναγμπέη*, αναγκασμένος να εργασθεί από πολύ μικρός, μετά τον πρόωρο θάνατο του πατέρα του. Από την ηλικία των 16 ετών ξεκίνησε να ασχολείται με τη συγγραφή ποιημάτων (κυρίως μαντινάδων σατιρικού περιεχομένου), αλλά και με την ερμηνεία ελληνικών, ρώσικων, ουκρανικών και αθιγγανικών ασμάτων. Επίσης, συνέθετε μόνος του μουσική για τη μελωποίηση των έργων του. Στα περισσότερα κείμενά του χρησιμοποίησε την ελληνική διάλεκτο και με αυτά έθιγε διάφορα τοπικά κοινωνικά προβλήματα, περιστατικά της καθημερινής ζωής και στοιχεία πολιτιστικής παράδοσης. Η δραστηριότητά του αυτή τον οδήγησε σύντομα σε ρήξη με ισχυρούς παράγοντες του χωριού του, οι οποίοι πέτυχαν τελικά την εκδίωξή του, στα 1870. Εκείνη την περίοδο συνέθεσε το πρώτο του τραγούδι, με τίτλο "*Για την ξενιτειά*".

Το 1882 επέστρεψε στο Σαρτανά και δημιούργησε το πρώτο δραματικό ποίημα στα χρονικά των Ελλήνων της Αζοφικής, αναφερόμενο με έμμετρους στίχους τραγουδιών σε γαμήλια ήθη και έθιμα των κατοίκων της ευρύτερης περιοχής. Στα 1901 ο Χοναγμπέη πραγματοποιεί μια μεταβολή στην καλλιτεχνική του δημιουργία, καθώς αποφάσισε να εγκαταλείψει την σχετικά πεσιμιστική διάθεση που τον χαρακτήριζε έως τότε και να στραφεί σε έργα επαναστατικού, φιλοσοφικού και αντιπολεμικού χαρακτήρα. Σύμφωνα με το ποίμα "Λεοντή Χοναγμπέη" που συνέγραψε το 1934 ο Έλληνας ποιητής και λογοτέχνης Γεωργής Κωστοπράβ, ο Χοναγμπέη είχε ερωτικό δεσμό με μια άπροικη Ελληνίδα καλλονή, τη *Μαρία Κοσκός*. Απεβίωσε αιφνίδια και σε πλήρη πενία το καλοκαίρι του 1918, σε ηλικία 65 ετών. Σύμφωνα με φήμες που κυκλοφόρησαν ο θάνατός του οφείλεται σε δηλητηρίαση στην οποία υποβλήθηκε από το γιατρό που τον επισκέφθηκε, κατόπιν υπόδειξης πλούσιων συγχωριανών του οι οποίοι ενοχλούνταν από τα γραπτά του. Ο τάφος του βρίσκεται στη Μαριούπολη.

## Ενδεικτική εργογραφία
* "*Το Ταξίδι του καθ. Α.Ι.Παπαδόπουλου και του Χοναγμπέη στα Ελληνικά χωριά της περιφέρειας της Μαριούπολης*" (δοκίμιο πεζού λόγου)
* "*Τραγούδι-Χρονικό*" (ποίηση, με εξιδανεικευμένους ήρωες)

## Πηγή
* Περιοδικό "*Πειραϊκό Ορόσημο*", τριμηνιαία έκδοση του Συλλόγου "*ΟΙ ΦΙΛΟΙ ΑΡΧΑΙΟΛΟΓΙΚΟΥ ΜΟΥΣΕΙΟΥ, ΑΡΧΑΙΟΛΟΓΙΚΩΝ ΧΩΡΩΝ & ΜΝΗΜΕΙΩΝ ΠΕΙΡΑΙΑ*", Τεύχος 42 (Ιανουαρίου-Φεβρουαρίου-Μαρτίου 2013), σελ. 13-14, άρθρο της φιλολόγου *Ναταλίας Μπάσενκο-Κόρμαλη*. 

Κατηγορία:Έλληνες ποιητές
Κατηγορία:Νεοέλληνες ποιητές
Δεμιάν Μπογαδίτσα

Ο **Δεμιάν Μπογαδίτσα** (*Σαρτανά*, Αζοφική Θάλασσα, Ουκρανία, 1850-;) ήταν Έλληνας ομογενής ποιητής και συγγραφέας, σύγχρονος και συγχωριανός του Λ. Χοναγμπέη. Έμεινε ορφανός σε ηλικία 12 ετών και καθώς η οικογένειά του ήταν αγροτική, αναγκάσθηκε να μετακινηθεί στο Κίεβο της σημερινής Ουκρανίας, όπου ζούσε ο αδελφός του πατέρα του, ο οποίος ήταν ιδιοκτήτης ενός καπνοπωλείου. Όταν ο Μπογαδίτσα συμπλήρωσε τα τριάντα του χρόνια επέστρεψε στη γενέτειρά του και ασχολήθηκε με γεωργικές εργασίες. Μετά το γάμο του, εγκαταστάθηκε στο γειτονικό χωριό *Μακεδόνοφκα*. Ο Μπογαδίτσα συνήθιζε να γράφει τις δημιουργίες του σε ένα τετράδιο, στο οποίο αναφερεται σαφώς ο Λ. Χοναγμπέη στο έργο του "*Το Ταξίδι του καθ. Α.Ι.Παπαδόπουλου και του Χοναγμπέη στα Ελληνικά χωριά της περιφέρειας της Μαριούπολης*". Έγραψε, επίσης, πολλούς έμμετρους επικηδείους όπως τα "*Για το Θάνατο του Βίκτωρ Σπακ*", "*Για το Θάνατο του Χαριτόν Κλάφας*", "*Για το Θάνατο της Λίζας Στεφανίτς*"

## Ενδεικτική εργογραφία
* "*Ο Διαχωρισμός του χωριού Σαρτανά*"
* "*Η Σάτιρα προς του Αγροτικούς Κανόνες*"
* "*Η θυσία του [[Αβραάμ]]*" (1902)
* "*Ξύπνησε Αβραάμ*"
* "*Αβραάμ*"
* "*Το Χριστουγεννιάτικο Τραγούδι*"
* "*Τα Τραγούδια της Μαρίας Σαμπάν*"
* "*Η Ερωτική Εξομολόγηση του Τσιγγάνου*" (κωμωδία)
* "*Τα Χρόνια τα Περασμένα*" (ελεγεία)

## Πηγές
* Περιοδικό "*Πειραϊκό Ορόσημο*", τριμηνιαία έκδοση του Συλλόγου "*ΟΙ ΦΙΛΟΙ ΑΡΧΑΙΟΛΟΓΙΚΟΥ ΜΟΥΣΕΙΟΥ, ΑΡΧΑΙΟΛΟΓΙΚΩΝ ΧΩΡΩΝ & ΜΝΗΜΕΙΩΝ ΠΕΙΡΑΙΑ*", Τεύχος 42 (Ιανουαρίου-Φεβρουαρίου-Μαρτίου 2013), σελ. 14, άρθρο της φιλολόγου *Ναταλίας Μπάσενκο-Κόρμαλη*.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 19ου αιώνα
Αμφικτύων Δημητρίου

Ο **Αμφικτύων Δημητρίου** (Πριγκηπονήσια, Μαρμαράς, Τουρκία, 21 Μαΐου 1896-Μαριούπολη σημερινής Ουκρανίας, 15 Ιανουαρίου 1938) ήταν Έλληνας ομογενής δάσκαλος, ποιητής, δημοτικιστής λογοτέχνης, μεταφραστής και συγγραφέας. Ήταν λάτρης του Πούσκιν και ιδιαίτερα γλωσσομαθής.

## Σπουδές και δημιουργία
Ο Αμ. Δημητρίου φοίτησε σε γυμνάσιο της Κωνσταντινούπολης, όπου και παρακολούθησε παιδαγωγικό σεμινάριο. Το 1916 διέφυγε στη Ρουμανία, προκειμένου να αποφύγει τη στράτευση στον τουρκικό στρατό, ο οποίος μετείχε στις συρράξεις του "''Μεγάλου Πολέμου''". Εκεί εργάσθηκε σαν βοηθός μάγειρα αλλά και ως δάσκαλος. Μετά το καλοκαίρι του 1917, όταν η Ρουμανία εισήλθε και αυτή στον πόλεμο, μετοίκησε στη Ρωσία, όπου έως το 1930 δούλεψε σαν δάσκαλος στον Καύκασο, στην Κριμαία, στην Οδησσό, στη Μελιτούπολη και στη Μαριούπολη. Από τον Σεπτέμβριο του 1930 απασχολήθηκε στην *Ελληνική Παιδαγωγική Σχολή της Μαριούπολης* όπου δίδαξε την ελληνική γλώσσα. Ήταν θιασώτης της δημοτικής γλώσσας την οποία χρησιμοποιούσε στα γραπτά του από το 1916. Πολλά από τα έργα του δημοσιεύθηκαν σε ελληνικές εφημερίδες και περιοδικά της Ουκρανίας. Συνήθιζε να υπογράφει με το φιλολογικό ψευδώνυμο "*Α. Μαρμαρινός*".

## Το τέλος
Στις 8 Απριλίου του 1937 έπεσε κι αυτός, όπως ο Γεωργής Κωστοπράβ του οποίου ήταν σύγχρονος, θύμα της λεγόμενης "ελληνικής υπόθεσης", μιας ευρύτατης δίωξης που εξαπέλυσαν οι σταλινικές αρχές, κατηγορούμενος για κατασκοπεία υπέρ της Ελλάδας και συνωμοσία σε βάρος της ΕΣΣΔ. Εκτελέσθηκε στις 15-1-1938, σε ηλικία μόλις 42 ετών και η μνήμη του αποκαταστάθηκε μόνο έπειτα από 26 έτη, στις 6 Μαρτίου του 1964.

Η σύζυγός του Ελένη Δημητρίου από το *Κρασνοντάρ* της Ρωσίας υπήρξε επίσης ποιήτρια, μεταφράστρια και καθηγήτρια της *Ελληνικής Παιδαγωγικής Σχολής της Μαριούπολης*.

## Ενδεικτική εργογραφία
* "*Το Μονοπάτι Δεν θα Χορταριάσει*" (ποίηση, με αφορμή τα 100 χρόνια από το θάνατο του Πούσκιν)
* "*Τα Παιδιά του Υπογείου*" (μετάφραση στα ελληνικά του διηγήματος του Κορολένκο, 1935)
* "*Δεσμώτης*" (μετάφραση στα ελληνικά του ποιήματος του Πούσκιν)
* "*Ανθολογία της Ελληνικής Λογοτεχνίας*" (Μαριούπολη, 1935, εγκρίθηκε ως εγχειρίδιο για τα ελληνικά σχολεία της Σοβιετικής Ένωσης)

## Πηγές
* Περιοδικό "*Πειραϊκό Ορόσημο*", τριμηνιαία έκδοση του Συλλόγου "*ΟΙ ΦΙΛΟΙ ΑΡΧΑΙΟΛΟΓΙΚΟΥ ΜΟΥΣΕΙΟΥ, ΑΡΧΑΙΟΛΟΓΙΚΩΝ ΧΩΡΩΝ & ΜΝΗΜΕΙΩΝ ΠΕΙΡΑΙΑ*", Τεύχος 42 (Ιανουαρίου-Φεβρουαρίου-Μαρτίου 2013), σελ. 15, άρθρο της φιλολόγου *Ναταλίας Μπάσενκο-Κόρμαλη*.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Μπάρατανγκ

Το **Μπάρατανγκ**, (αγγλικά: *Baratang*) είναι νησί της Ινδίας και συγκεκριμένα το πέμπτο μεγαλύτερο νησί του αρχιπελάγους των Ανταμάν, μετά το Κεντρικό Ανταμάν, το Βόρειο Ανταμάν, το Νότιο Ανταμάν και το Λιτλ Ανταμάν. Έχει έκταση 238 τ.χλμ. και 4.600 κατοίκους (2012). Μεγαλύτερη πόλη του νησιού είναι το Ανταζίγκ. Το Μπάρατανγκ χωρίζεται από το Κεντρικό Ανταμάν με το στενό Χόμφρεϊ ενώ είναι το μόνο μέρος στην Ινδία στο οποίο υπάρχουν ηφαίστεια λάσπης.

## Εξωτερικοί σύνδεσμοι
* 

Μπαρατανγκ
Νίκος Ζλατάνος

Ο **Νίκος Ζλατάνος** (1934 - 21 Σεπτεμβρίου 2019), Θεσσαλονίκη) ήταν Έλληνας πρώην διεθνής διαιτητής ποδοσφαίρου και καθηγητής διαιτησίας. Διετέλεσε πρόεδρος του Συνδέσμου Διαιτητών Ποδοσφαίρου Θεσσαλονίκης επί 4 χρόνια σε δύο θητείες.

Ασχολήθηκε από νέος με τον αθλητισμό και υπήρξε ακραίος αμυντικός του Θερμαϊκού Θεσσαλονίκης, με τον οποίο αναδείχθηκε πρωταθλητής μιας μορφής Β΄ κατηγορίας το 1960. Την επόμενη αγωνιστική περίοδο μετείχε σε 13 συναντήσεις Α΄ Εθνικής, συμπαίκτης του πλάγιου επιθετικού Αντώνη Βασσάρα, επίσης διαιτητή UEFA αργότερα. Από το 1959 και ως εν ενεργεία ποδοσφαιριστής, ασχολήθηκε με τη διαιτησία.

Κατά την 15ετία 1967 με 1982 διεύθυνε 133 αναμετρήσεις πρωταθλήματος της ανώτατης κατηγορίας, ανάμεσα στους οποίους πληθώρα σημαντικών, όπως και δύο τελικούς του κυπέλλου Ελλάδας, τα 1978 (ΑΕΚ-ΠΑΟΚ 2-0) και 1981 (ΟΣΦΠ-ΠΑΟΚ 3-1). Την τελευταία αυτή χρονιά ήταν ο επόπτης γραμμών (πλέον βοηθός διαιτητή) στον αγώνα μπαράζ μεταξύ ΑΟ Αιγάλεω και ΑΣ Ρόδου στο γήπεδο του ΟΦΗ για μια θέση στην Α΄ Εθνική, με έτερο επόπτη το Βασίλη Βουράκη και διαιτητή τον προαναφερόμενο Βασσάρα. Οι τρεις τους θεωρούνται ο καλύτεροι διαιτητές εκείνης της εποχής. Από το φθινόπωρο το 2013 λειτουργεί στη Θεσσαλονίκη Σχολή Διαιτησίας, κατά το ήμισυ αφιερωμένη στο Ζλατάνο 

## Παραπομπές


## Πηγές
* Επίσημη ιστοσελίδα του Συνδέσμου Διαιτητών Ποδοσφαίρου Θεσσαλονίκης 

Κατηγορία:Έλληνες ποδοσφαιριστές
Κατηγορία:Έλληνες διαιτητές ποδοσφαίρου
Κατηγορία:Ποδοσφαιριστές αδιευκρίνιστης θέσης
L'Indépendant (Ανατολικά Πυρηναία)

Η ***L'Indépendant*** είναι καθημερινή γαλλική τοπική εφημερίδα, η έδρα της οποίας βρίσκεται στο Περπινιάν. Κυκλοφορεί κυρίως στους νομούς της Ωντ και των Ανατολικών Πυρηναίων.

## Ιστορία

Ιδρυμένη στο Περπινιάν την 1η Ιανουαρίου 1846, από υποστηρικτές του Φρανσουά Αραγκό, υπό τον τίτλο *L'Indépendant des Pyrénées-Orientales*, ήταν προσκείμενη στον ρεπουμπλικανισμό σε αυτή την περίοδο κατά την οποία οι ρεπουμπλικάνοι είχαν υιοθετήσει μια επιθετική πολιτική απέναντι στην Μοναρχία του Ιουλίου με ρεπουμπλικανικές συγκεντρώσεις να λαμβάνουν χώρα. Απαγορεύτηκε κατά την Απελευθέρωση καθώς εξακολούθησε να κυκλοφορεί και υπό το καθεστώς το Βισύ, και στη συνέχεια κατά τη γερμανική κατοχή. Τελικώς η δίκη της εφημερίδας δεν έλαβε χώρα, με την τελευταία να βγαίνει, έτσι, κερδισμένη.

Επανακυκλοφόρησε στις 18 Απριλίου 1950 υπό τον τίτλο *L'Indépendant du matin*, και στη συνέχεια *L'Indépendant catalan*, ενώ τελικά έλαβε τον τίτλο *L'Indépendant*. Ένα από τα τρία σημαντικότερα περιουσιακά στοιχεία του ομίλου *[[Midi Libre]]*, υπήρξε ιδιοκτησίας του ομίλου La Vie-Le Monde το διάστημα μεταξύ 2000 και τέλη 2007.

Αποτελεί, από τον Ιανουάριο του 2008, μέσω των Journaux du Midi, ιδιοκτησία του ομίλου Sud Ouest.

Η κυκλοφορία του για το 2009 ήταν της τάξεως των 63.585 αντιτύπων.

## Δείτε επίσης
### Βιβλιογραφία
* Gérard Bonet, *L'Indépendant des Pyrénées-Orientales. Un siècle d'histoire d'un quotidien, 1846-1950*, éd. Publications de l'Olivier, Perpignan, 2005, ISBN 2908866218

### Σχετικά Λήμματα
* Les Journaux du Midi

## Παραπομπές


## Εξωτερικοί σύνδεσμοι

* Ιστοσελίδα της εφημερίδας
Η εφημερίδα συμπληρώνει την ενημέρωση του αναγνωστικού κοινού της μέσω blogs τα οποία και ανήκουν σε συντάκτες της:
* Plan-séquence : νέα από τον χώρο του κινηματογράφου από τον Ρισάρ Πεβνί
* lelitoulalu : λογοτεχνικές κριτικές από τον Μισέλ Λιτού

Κατηγορία:Εφημερίδες με τόπο έκδοσης το Περπινιάν
Κατηγορία:Εφημερίδες στη γαλλική γλώσσα
Διοργανώσεις Ε.Π.Σ. Έβρου 2013–14

Η περίοδος 2013–14 των πρωταθλημάτων της Ένωση Ποδοσφαιρικών Σωματείων Έβρου.

## Α' Κατηγορία

### Βόρειος Όμιλος

### Νότιος Όμιλος

### Play Off

### Play Out Βόρειου Ομίλου

### Play Out Νότιου Ομίλου

## Πηγές

*ΕΠΣ ΕΒΡΟΥ (αρχειοθετημένη)
*Ιστοσελίδα «ThrakiSports»

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Έβρου
Ινιάκι Ασκούνα

Ο **Ινιάκι Ασκούνα** (*Iñaki Azkuna Urreta*, 14 Φεβρουαρίου 1943 – 20 Μαρτίου 2014) ήταν Ισπανός γιατρός και πολιτικός του Εθνικιστικού Κόμματος των Βάσκων. Χρημάτισε δήμαρχος της πόλης Μπιλμπάο, της επαρχίας της Βισκαϊκής, από το 1999 ως το θάνατό του. Το 2012 τιμήθηκε με το βραβείο Παγκόσμιος Δήμαρχος, με το οποίο τιμώνται οι καλύτεροι δήμαρχοι στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Ισπανοί πολιτικοί
Mammas Don't Let Your Babies Grow Up to Be Cowboys

Το **Mammas Don't Let Your Babies Grow Up to Be Cowboys** είναι ένα τραγούδι το οποίο ηχογραφήθηκε από τον Ed Bruce. Οι στίχοι είναι από τον ίδιο και από την σύζυγό του Patsy Bruce. Το 1975-1976 το τραγούδι ήταν στο νούμερο 15 στη λίστα Hot Country Singles.

Το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

## Παραπομπές



## Εξωτερικοί σύνδεσμοι

*Οι στίχοι του τραγουδιού  στο MetroLyrics.

Κατηγορία:Τραγούδια του 1975
Κατηγορία:Singles του 1975
Κατηγορία:Singles του 1978
Κατηγορία:Singles του 1994
Κατηγορία:Singles της Epic Records
Κατηγορία:Singles της RCA Records
Νικόλαος Τσίμπας

Ο **Νικόλαος K. Τσίμπας** (Αλιστράτη Σερρών, 7 Ιουλίου 1904 - Αθήνα, 24 Μαρτίου 1978) ήταν Έλληνας γιατρός και πολιτικός. Υπηρέτησε ως βουλευτής Δράμας από το 1961 ως το 1964 με το κόμμα της ΕΡΕ. 

## Σπουδές και πολιτική σταδιοδρομία
Σπούδασε Ιατρική στο Πανεπιστήμιο των Αθηνών και ειδικεύτηκε στη χειρουργική. Έλαβε μέρος σε πολλές αποστολές του Ερυθρού Σταυρού και ανέπτυξε πλούσιο ανθρωπιστικό έργο.

Αργότερα πολιτεύτηκε με την ΕΡΕ και εξελέγη βουλευτής Δράμας, στις εκλογές του 1961 και του 1963. Πέθανε στην Αθήνα και κηδεύτηκε στις 25 Μαρτίου 1978 από τον ιερό ναό Αγίου Αθανασίου Αλιστράτης, που ήταν και η ιδιαίτερη πατρίδα του. Το 2003, 25 χρόνια μετά το θάνατό του, έγιναν τα αποκαλυπτήρια της προτομής του από το Δήμο Αλιστράτης, . 

## Παραπομπές


Κατηγορία:Βουλευτές Δράμας
Κατηγορία:Έλληνες χειρουργοί
Κατηγορία:Βουλευτές εκλεγμένοι με την ΕΡΕ
Σερ (αποσαφήνιση)

Η λέξη **Σερ** μπορεί να αφορά:

* Τον ανδρικό τιμητικό τίτλο, σερ, που αποδίδεται στα ελληνικά ως κύριος (sir).
* Την Αμερικανίδα τραγουδίστρια και ηθοποιό Σερ (Cher).
* Την Αγγλίδα τραγουδίστρια Σερ Λόιντ (Cher Lloyd)
* Τον γαλλικό ποταμό Σερ (Chère).
Παγκόσμιος Δήμαρχος

**Παγκόσμιος Δήμαρχος** (World Mayor) είναι ένα διετήσιο βραβείο που οργανώνεται από το Ίδρυμα The City Mayors Foundation από το 2004. Στοχεύει στην εξύψωση του προφίλ του Δημάρχου παγκοσμίως, όπως και στο να τιμήσει αυτούς που έχουν υπηρετήσει τις κοινότητές τους σωστά και έχουν συνεισφέρει στην ευημερία των πόλεών τους, σε εθνικό και σε διεθνές επίπεδο. Οι οργανωτές διασαφηνίζουν ότι το εν λόγω βραβείο δεν συνδέεται με κάποια πόλη ή οργανισμό και είναι μη εμπορικό.

Η απονομή του βραβείου γινόταν αρχικά κάθε χρόνο και από το 2006 γίνεται κάθε δύο χρόνια. Ο μοναδικός τιμηθείς που δεν βρίσκεται εν ζωή είναι ο Ισπανός Ινιάκι Αζκούνα ο οποίος απεβίωσε το 2014.

## Νικητές του βραβείου Παγκόσμιος Δήμαρχος

## Παραπομπές


## Εξωτερικοί σύνδεσμοι
* Επίσημος δικτυακός τόπος

Παγκοσμιος Δημαρχος
Κατηγορία:Κοινωνία
Β΄ κατηγορία ποδοσφαίρου ανδρών Κύπρου 1973-74

Η **Β΄ κατηγορία Κύπρου 1973-74** αποτέλεσε το 19ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο ΑΣΙΛ για 2η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορία την περίοδο 1973-74 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Α΄ κατηγορία 1974-75. Η τελευταία ομάδα υποβιβάστηκε στη Γ΄ κατηγορία.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1972-73|περίοδο 1972-73]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1973-74
* ΑΠΟΠ Πάφου

Ομάδες που διαβαθμίστηκαν στην Γ΄ κατηγορία 1973-74
* ΑΕΚ Αμμοχώστου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1972-73:
* ΑΣΙΛ Λύσης

Ομάδες που προήχθησαν από την Γ΄ κατηγορία 1972-73:
* Νέος Αιώνας Τρικώμου

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

1Το καλοκαίρι του 1974 πραγματοποιήθηκε η τουρκική εισβολή στην Κύπρο. Μετά το τέλος του πολέμου, λόγω της άθλιας κατάστασης που βρέθηκαν πολλές ομάδες δεν πραγματοποιήθηκε πρωτάθλημα Γ΄ κατηγορίας 1974-75 αλλά προαιρετικό Ειδικό μικτό πρωτάθλημα Β΄ - Γ΄ κατηγορίας 1974-75 στο οποίο συμμετείχαν όσες ομάδες της Β΄ και Γ΄ κατηγορίας είχαν τη δυνατότητα.

Πηγή: 

## Παραπομπές


## Πηγές
*
*
*

## Βιβλιογραφία
*

## Δείτε επίσης

*Β΄ κατηγορία ποδοσφαίρου ανδρών Κύπρου
*Α΄ κατηγορία ποδοσφαίρου ανδρών Κύπρου 1973-74
*Γ΄ κατηγορία ποδοσφαίρου ανδρών Κύπρου 1973-74
*Κύπελλο Κύπρου ποδοσφαίρου ανδρών 1973-74

Κατηγορία:Εγχώρια ποδοσφαιρικά πρωταθλήματα 1973-1974
Κατηγορία:Β΄ κατηγορία ποδοσφαίρου ανδρών Κύπρου
Γ΄ κατηγορία ποδοσφαίρου ανδρών Κύπρου 1973-74

Η **Γ΄ κατηγορία Κύπρου 1973-74** αποτέλεσε το 4ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Ηρακλής Γερολάκκου για 1η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορία την περίοδο 1973-74 συμμετείχαν 12 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Β΄ κατηγορία 1974-75.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 1972-73|περίοδο 1972-73]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία 1973-74
* Νέος Αιώνας Τρικώμου

Ομάδες που τιμωρήθηκαν με διαγραφή από τις τάξεις της ΚΟΠ
* ΕΝΑΖ Αγίας Ζώνης Λεμεσού
* Σωτήριος Πελενδρίου

Επιπρόσθετα, η Αναγέννηση Λάρνακας ξεκίνησε το πρωτάθλημα αλλά αποχώρησε κατά τη διάρκεια του.

;Ομάδες που συμμετείχαν στο πρωτάθλημα
Ομάδες που υποβιβάστηκαν από την Β΄ κατηγορία 1972-73
* ΑΕΚ Αμμοχώστου

Ομάδες που εντάχθηκαν στη δύναμη της ΚΟΠ:
*Ακρίτας Χλώρακας

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

Πηγή:

Στο πρωτάθλημα συμμετείχε και η Αναγέννηση Λάρνακας, η οποία αποχώρησε κατά τη διάρκεια του.

## Δείτε ακόμη
*Α΄ κατηγορία ποδοσφαίρου ανδρών Κύπρου 1973-74
*Β΄ κατηγορία ποδοσφαίρου ανδρών Κύπρου 1973-74
*Κύπελλο Κύπρου ποδοσφαίρου ανδρών 1973-74

## Παραπομπές


## Πηγές

*
*
*

Κατηγορία:Εγχώρια ποδοσφαιρικά πρωταθλήματα 1973-1974
Κατηγορία:Γ΄ κατηγορία ποδοσφαίρου ανδρών Κύπρου
Οξάνα Ακίνσινα

Η **Οξάνα Αλεξάντροβνα  Ακίνσινα**  (ρώσικα: *Окса́на Алекса́ндровна Аки́ньшина*, 19 Απριλίου 1987) είναι  Ρωσίδα ηθοποιός. Είναι γνωστή για τους ρόλους της στις ταινίες: Αδελφές (2001), Λίλια Για Πάντα (2002), Στη σκιά των κατασκόπων (2004) και Hipsters (2008).

## Πρόωρη και Προσωπική Ζωή
Η Ακίνσινα γεννήθηκε στο Λένινγκραντ, όπου ζει και σήμερα. Ο πατέρας της ήταν μηχανικός αυτοκινήτων και η μητέρα της  λογίστρια. Έχει μία μικρότερη αδελφή. Το 2002 η Ακίνσινα κέρδισε το ρόλο στην επιτυχημένη ταινία εγκλήματος Λίλια Για Πάντα, αλλά λόγω του ότι δεν μπορούσε να συνεννοηθεί σε άλλη γλώσσα εκτός από τα Ρώσικα, (να σημειώσουμε ότι η ταινία γυρίστηκε στη Σουηδία και στη Δανία),επικοινωνούσε με τον σκηνοθέτη μέσω μεταφραστή. Έως και τα 15 της χρόνια η Οξάνα διατηρούσε ερωτική σχέση με τον επίσης ηθοποιό Αλεξέι Τσάντοφ. Από το 2007 έως και το 2010  ήταν παντρεμένη με τον επιχειρηματία Ντμίτρι Λιντβίνοφ και μαζί έχουν ένα γιο, τον Φίλιπ (γεννημένος 2 Ιουνίου 2009), για λίγο διάστημα διατήρησε σχέση και με τον επίσης ηθοποιό και τραγουδιστή Αλεξέι Βορομπιόφ. Στις 15 Ιανουαρίου του 2013 η Οξάνα γέννησε το δεύτερο παιδί, μαζί με τον παραγωγό ταινιών Άρτσιλ Τζελοβάνι.

## Καριέρα
Ξεκίνησε την καριέρα της σε ηλικία 12 ετών, η Οξάνα ανακαλύφθηκε από τον Σεργκέι Μπόντροφ, και έκανε το ντεμπούτο της  στη Ρωσική ταινία εγκλήματος Αδελφές (2001), το σκηνοθετικό ντεμπούτο του Μπόντροφ. Η δεύτερη ταινία της ήταν η Λίλια Για Πάντα (2002), ήταν υποψήφια για το Ευρωπαϊκό Βραβείο Κινηματογράφου, αλλά έχασε από τις οκτώ ηθοποιούς της ταινίας μυστηρίου 8 Γυναίκες (2002) σε σκηνοθεσία Φρανσουά Οζόν. Για το ρόλο της στην Λίλια Για Πάντα, έλαβε επίσης το βραβείο καλύτερης ηθοποιού από τα Guldbagge Awards, τα εθνικά βραβεία ταινιών της Σουηδίας. Από τοτε η Οξάνα έχει παίξει σε πολλές ταινίες όπως: Het Zuiden σε σκηνοθεσία Μάρτιν Κουλχόβεν και Στη σκιά των κατασκόπων (2004), στο πλάι των ηθοποιών: Ματ Ντέιμον, Φράνκα Ποτέντε και Τζούλια Στάιλς, σε σκηνοθεσία Πολ Γκρίνγκρας, Sputnik σε σκηνοθεσία Egor Abramenko (2020).

## Στοιχεία
* Χρώμα Μαλλιών: Ξανθά
* Χρώμα Ματιών: Καστανά
* Ζώδιο: Κριός
* Ύψος: 1,69

## Φιλμογραφία

## Παραπομπές


## Εξωτερικοί σύνδεσμοι

*

Κατηγορία:Ρωσίδες ηθοποιοί κινηματογράφου
Κατηγορία:Ρωσίδες ηθοποιοί τηλεόρασης
Όμιλος Α΄ Παγκοσμίου Πρωταθλήματος Καλαθοσφαίρισης Ανδρών 2014

Ο **Όμιλος A΄ του Παγκοσμίου Πρωταθλήματος Καλαθοσφαίρισης Ανδρών 2014 ** θα αποτελεί τη φάση των ομίλων του Παγκοσμίου Πρωταθλήματος Καλαθοσφαίρισης Ανδρών 2014 για την Ισπανία, τη Σερβία, τη Γαλλία, τη Βραζιλία, την Αίγυπτο και το Ιράν. Κάθε ομάδα απίζει με κάθε ομάδα του ομίλου μία φορά, συνολικά πέντε αγώνες κάθε ομαδα, με όλους τους αγώνες να παιχτούν στο Παλάθιο Μουνιθιπάλ δε Δεπόρτες δε Γρανάδα, Γρανάδα. Αφού παιχτούν όλοι οι αγώνες, οι τέσσερις πρώτες ομάδες προκρίνονται στον τελικό γύρο. Αυτός ο όμιλος θεωρείται ότι είναι ο "Όμιλος του Θανάτου" αφού βρίσκεται η πρώην πρωταθλήτρια Ευρώπης και φιναλίστ των Ολυμπιακών Ισπανία, η νυν πρωταθλήτρια Ευρώπης Γαλλία, και η παραδοσιακή υπερδύναμη Σερβία, μαζί με μία δυνατή Βραζιλία και ένα δυνατό Ιράν.

## Ομάδες

### Προηγούμενες Συναντήσεις σε παγκόσμιο Κύπελλο

## Βαθμολογία



|}

*Όλες οι ώρες είναι στην τοπική ([[Ώρα Κεντρικής Ευρώπης|UTC+1]]).*

## 30 Αυγούστου
### Αίγυπτος - Σερβία

### Γαλλία - Βραζιλία

### Ιράν - Ισπανία

## 31 Αυγούστου
### Σερβία - Γαλλία

### Βραζιλία - Ιράν

### Ισπανία - Αίγυπτος

## 1 Σεπτεμβρίου
### Ιράν - Σερβία

### Γαλλία - Αίγυπτος

### Βραζιλία - Ισπανία

## 3 Σεπτεμβρίου
### Αίγυπτος - Ιράν

### Σερβία - Βραζιλία

### Ισπανία - Γαλλία

## 4 Σεπτεμβρίου
### Βραζιλία - Αίγυπτος

### Ιράν - Γαλλία

### Σερβία - Ισπανία

## Εξωτερικοί συνδεσμοι

Ομιλος Α
Διοικητική υποδιαίρεση της Ρωσίας

Η Ρωσική Ομοσπονδία υποδιαιρείται σε πολλών τύπων και επιπέδων διοικητικές μονάδες.

## Ομοσπονδιακά υποκείμενα
thumb|200px|Ομοσπονδιακά υποκείμενα

Η Ρωσία είναι ομοσπονδιακή δημοκρατία, που από τον Μάρτιο του 2014 διαιρείται σε 85 ομόσπονδες ενότητες (субъекты федерации), οι οποίες αποτελούν συστατικά μέλη της Ομοσπονδίας και έχουν ίσα μεταξύ τους ομοσπονδιακά δικαιώματα και αντιπροσώπευση στο Συμβούλιο της Ομοσπονδίας. Ωστόσο, διαφέρουν μεταξύ τους ως προς το ποσοστό αυτονομίας που απολαμβάνουν.

Στη χώρα υπάρχουν έξι τύποι ομοσπονδιακών υποκειμένων: 22 δημοκρατίες, 9 κράι, 46 όμπλαστ, 3 ομοσπονδιακές πόλεις, 1 αυτόνομο όμπλαστ και 4 αυτόνομα όκρουγκ.

## Ομοσπονδιακά διαμερίσματα
thumb|200px|Ομοσπονδιακά διαμερίσματα

Η Ρωσία χωρίζεται σε οκτώ ομοσπονδιακά διαμερίσματα (федера́льные округа́). Ο θεσμός των ομοσπονδιακών διαμερισμάτων καθιερώθηκε το 2000.


 |


Κατηγορία:Ομόσπονδες ενότητες της Ρωσίας
Ναχαγιέ Τσούπρισκα

Το **Ναχαγιέ Τσούπρισκα ή της Τσούπρια** (*[[σερβικά]] : Ћупријска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας. Έδρα του ήταν η πόλη Τσούπρια.

Το ναχαγιέ στα πλαίσια της Οθωμανικής αυτοκρατορίας δημιουργήθηκε μετά το 1459 και την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση του και διατηρήθηκε έως το 1833 όπου καταργήθηκε. Στο πριγκιπάτο της Σερβίας διοικητικά χωριζόταν σε δύο Κνεζίνες και 72 χωριά με 2.753 οικίες.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Τσουπρισκα
Κατηγορία:Οθωμανική διοικητική διαίρεση της Σερβίας
3004 Κνουντ

Ο **Κνουντ (Knud)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,1. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του Δανού πολικού εξερευνητή και ανθρωπολόγου Κνουντ Ράσμουσεν (*Knud Johan Victor Rasmussen*).

Αξιοσημείωτη είναι η μεγάλη κλίση της τροχιάς του Κνουντ ως προς την εκλειπτική, πάνω από 30 μοίρες.

Τα φυσικά χαρακτηριστικά του Κνουντ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κνουντ
3008 Νοτζίρι

Ο **Νοτζίρι (Nojiri)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα αστρονόμου και συγγραφέα Χόεϊ Νοτζίρι (野尻 抱影 , 1885-1977).

Αξιοσημείωτη είναι η μικρή κλίση της τροχιάς του Νοτζίρι ως προς την εκλειπτική, μόλις 48,5 λεπτά της μοίρας.

Τα φυσικά χαρακτηριστικά του Νοτζίρι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νοτζιρι
Ο ιατρός Μαυρίδης

***Ο ιατρός Μαυρίδης*** είναι θεατρικό έργο του Δημήτρη Μπόγρη.

## Υπόθεση
Κεντρικό πρόσωπο του έργου είναι ένας επιστήμονας ερευνητής ιατρός, ο οποίος εργάζεται μέρα-νύχτα στο εργαστήριό του με σκοπό να αναζητήσει το αντίδοτο για ένα θανατηφόρο ιό που πλήττει τις Ινδίες. Έχει ανακαλύψει ένα φάρμακο σε πειραματικό στάδιο που καταστρέφει τον ιό, όμως είναι τόσο ισχυρό που η καρδιά δεν το αντέχει. Στα ποντίκια που το έχει χορηγήσει τα πιο πολλά πέθαναν από ανακοπή καρδιάς. Ο γιατρός είναι ερωτευμένος με τη νεαρή Νιόκα, η οποία είναι όμως ερωτευμένη με έναν πλούσιο νέο, τον Κλαύδιο Καλλίνη. Αυτό τον κάνει να μην την συναναστρέφεται μετά τον αρραβώνα της. Κάποια μέρα θέλει η Νιόκα με τον αρραβωνιαστικό της να τον επισκεφθεί στο εργαστήριό του. Σε μια στιγμή απροσεξίας η Νιόκα πιάνει μια φιάλη με τον θανατηφόρο ιό, πέφτει πάνω στο φόρεμά της και τη λερώνει. Ο γιατρός της ζητά να βγάλει το φόρεμά της με σκοπό να το καθαρίσει αλλά είναι και ανήσυχος σχετικά με την υγεία της. Η Νιόκα έχει τραυματιστεί τελικά από το γυαλί, με αποτέλεσμα να μολυνθεί από τον ιό.

Τότε ο γιατρός Μαυρίδης σκέπτεται να της χορηγήσει το φάρμακο που έχει εφεύρει σε πειραματικό στάδιο. Μετά από έντονες εσωτερικές συγκρούσεις αποφασίζει να της χορηγήσει το εμβόλιο με κίνδυνο να πεθάνει και ο ίδιος να πάει φυλακή. Τελικά της το χορηγεί και εκείνη σώζεται. Ο Μαυρίδης πετυχαίνει διεθνή αναγνώριση αλλά έχει ξεκινήσει έναν άσωτο βίο, αποτέλεσμα του ότι δεν μπορούσε να παντρευτεί την αγαπημένη του. Ο συνεργάτης του Μαυρίδη παρακαλεί την Νιόκα να βοηθήσει τον Μαυρίδη να δεχθεί πρόσκληση της Ακαδημίας του Βερολίνου να εργαστεί εκεί. Τότε η Νιόκα του στέλνει επιστολή με την οποία του εξηγεί πως αναγκάστηκε να παντρευτεί τον Καλλίνη διότι η μητέρα της ήταν πόρνη και την εκβίαζαν, έτσι ο Καλλίνης λειτούργησε σαν *σανίδα σωτηρίας.* Τελικά ο Μαυρίδης συνειδητοποιεί πως την αδίκησε.

## Πληροφορίες
Το έργο δημοσιεύθηκε το 1920 και το 1921 παρουσιάστηκε για πρώτη φορά από τον Θωμά Οικονόμου στην αίθουσα του *[[Βασιλικό Θέατρο (Ελλάδα)|Βασιλικού Θεάτρου]].* Είναι το πρώτο θεατρικό έργο του Μπόγρη.

## Παραπομπές

## Πηγές
* Βάλτερ Πούχνερ: «Ο ιατρός Μαυρίδης», *Ανθολογία Νεοελληνικής Δραματουργίας*, τόμ. Β, βιβλίο 2, (Από την Επανάσταση του 1821 ως την Μικρασιατική Καταστροφή), εκδ. Μ.Ι.Ε.Τ., Αθήνα 2006, σσ. 821-835

Ιατρος Μαυριδης, Ο
Ο αρχιτέκτων Μάρθας

***Ο αρχιτέκτων Μάρθας*** είναι θεατρικό έργο του Παύλου Νιρβάνα.
## Υπόθεση
Ο απόστρατος συνταγματάρχης Βάρδας ζει με την κόρη του Μίνα σε ένα  σπίτι με θέα τη θάλασσα, αλλά λόγω οικονομικών δυσχερειών πρέπει να το εγκαταλείψουν. Ο Παύλος Μάρθας, αρχιτέκτονας, είναι ερωτευμένος με τη Μίνα, αλλά μαζί του είναι ερωτευμένη και η εξαδέλφη της Μίνας η Ιουλία. Η Μίνα είναι θλιμμένη για το θάνατο του καναρινιού της και ο Μάρθας της υπόσχεται να της φτιάξει ένα μαυσωλείο στον κήπο του σπιτιού της για το καναρίνι της. Ο Μάρθας ζητά από το συνταγματάρχη την Μίνα σε γάμο μα εκείνος δεν του τη δίνει. Το νεαρό ζευγάρι σχεδιάζει να φύγει μαζί κρυφά,όμως η Μίνα το μετανιώνει επειδή δεν θέλει να αφήσει το πατέρα της μόνο του. Καθώς όμως ακούγεται το βράδυ το πλοίο να σαλπάρει εκείνη τον ακολουθεί σχεδόν υπνωτισμένη. Στην επέτειο του πρώτου έτους των γάμων τους στο νησί όπου μένει το νεαρό ζευγάρι, φθάνει η είδηση για τον θάνατο του πατέρα της. Ο Παύλος δεν της το λέει και την παρασύρει για να της δείξει, υποτίθεται, το σκάφος του, με το οποίο κάνουν και οι δύο μαζί ένα μεγάλο ταξίδι και τελικά και οι δύο πνίγονται σε φουρτούνα που ξεσπά.

## Πληροφορίες
Πρωτοπαίχθηκε το 1907 από τον θίασο της Μαρίκας Κοτοπούλη σε συνεργασία με τον Ευτύχιο Βονασέρα. Το έργο εκδίδεται το 1921-1922, αν και πρωτοεκδόθηκε από τα *[[Παναθήναια (περιοδικό)|Παναθήναια]]* το 1907. Ο Νιρβάνας, γιατρός ο ίδιος, ασχολείται με παθολογικές ψυχολογικές καταστάσεις, ενώ συχνά οι πρωταγωνιστές των έργων του βρίσκονται στα όρια της παραφροσύνης. Με τη μορφή της Μίνας επιχειρεί μια σπουδή της γυναικείας υστερίας και νευρικότητας.
## Εκδόσεις
* Θέατρον. Τόμος πρώτος: Ο Αρχιτέκτων Μάρθας, κριτικό σημείωμα Κωστή Παλαμά - Μαρία Πενταγιώτισσα. Δράμα σε μέρη τρία, κριτικό σημείωμα Γ. Τσοκόπουλου, Αθήναι, "Ιωάννης Ν.Σιδέρης", 1921

## Παραπομπές


## Πηγές
* Βάλτερ Πούχνερ, «Ο αρχιτέκτων Μάρθας», Ανθολογία Νεοελληνικής Δραματουργίας, τομ.Β-βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ. 811-821

## Εξωτερικοί σύνδεσμοι
* Ο αρχιτέκτων Μάρθας http://xantho.lis.upatras.gr/test2_pleias.php?art=60348

αρχιτεκτων Μαρθας Ο
Φασγά

Το **Φασγά** είναι θεατρικό έργο του Νίκου Καζαντζάκη. 
## Υπόθεση
Ο Λώρης, ένας άθεος γιατρός και θεατρικός συγγραφέας, έχει παράνομο δεσμό με μια μοιραία γυναίκα, τη βοηθό του Ελένη. Μετά από μια σφοδρή σύγκρουση με τη γυναίκα του Μαρία, εγκαταλείπει την οικογένειά του και φεύγει με την ερωμένη του. Μερικά χρόνια αργότερα, επιτυχημένος δραματουργός, ζει με την Ελένη και τη θετή τους κόρη· έχει κερδίσει τη δόξα αλλά δεν είναι ευτυχισμένος. Η Μαρία τον επισκέπτεται και του ζητά βοήθεια για το άρρωστο παιδί τους, αλλά εκείνος τη διώχνει. Μετά από αρκετό καιρό, γλεντά σ' ένα καμπαρέ ξεπεσμένος και μόνος, αφού η Ελένη τον έχει εγκαταλείψει. Μισότρελος από τις τύψεις του, ξεψυχά στην αγκαλιά της πρώην γυναίκας του.

## Πληροφορίες
Πρόκειται για ένα τρίπρακτο συμβολιστικό-εξπρεσσιονιστικό έργο. Γράφεται στην Αθήνα το 1907. Φασγά ονομάζεται η κορυφή του όρους όπου ο  Μωυσής είδε τη Γη της Επαγγελίας και πέθανε. Ο Καζαντζάκης το είχε υποβάλει στον Παντελίδειο δραματικό αγώνα του 1908, χωρίς όμως να γίνει δεκτό λόγω του περιεχομένου του. Δημοσιεύθηκε στο περιοδικό *Πινακοθήκη* (τομ.Ζ, αρ.81). Το έργο παίχτηκε τον χειμώνα του 1907-1908 από τον Οικονόμου.
Το έργο έχει αυτοβιογραφικά στοιχεία όπου ο Λώρης ταυτίζεται με τον ίδιο τον νεαρό Καζαντζάκη, η Ελένη με τη Γαλάτεια Αλεξίου και η Μαρία με τη μητέρα του Μαρία Χριστοδουλάκη.

## Παραπομπές


## Πηγές
*Βάλτερ Πούχνερ, «Φασγά», Ανθολογία Νεοελληνικής Δραματουργίας,τομ.Β-βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ.795-811
*Δημήτρης Γουνελάς, *Τρία μονόπρακτα του Καζαντζάκη*, Νέα Εστία, τομ.ΝΑ, τχ. 1211 (Χριστούγεννα 1977), σελ.362-394

## Εξωτερικοί σύνδεσμοι
* *Ο άγνωστος Καζαντζάκης: *'Φασγά*' *, Νέα Εστία, τομ.63 τχ.743 (15 Ιουνίου 1958), σελ.902-905http://www.ekebi.gr/magazines/ShowImage.asp?file=91800&code=1216

Κατηγορία:Θεατρικά έργα του Νίκου Καζαντζάκη
3009 Κόβεντρυ

Ο **Κόβεντρυ (Coventry)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1973 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την πόλη Κόβεντρι της Αγγλίας.

Κατά το περιήλιο της τροχιάς του ο Κόβεντρυ βρίσκεται έξω από τα εσώτατα (δηλαδή τα προς την πλευρά του Ηλίου) όρια της Κύριας Ζώνης.

## Φυσικά χαρακτηριστικά
Η μέση διάμετρος του Κόβεντρυ εκτιμάται σε 6,1 χιλιόμετρα, ενώ το γεωμετρικό άλβεδό του σε 0,110 ± 0,024.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κοβεντρυ
Υπαραχνοειδής αιμορραγία

Ως **υπαραχνοειδής αιμορραγία** ορίζεται η εξαγγείωση αίματος από ένα μεγάλο αγγείο του εγκεφάλου (συνήθως από μια αρτηρία) προς τον υπαραχνοειδή χώρο, δηλαδή τον χώρο που παρεμβάλλεται μεταξύ των περιβλημάτων του εγκεφάλου και συγκεκριμένα της χοριοειδούς και της αραχνοειδούς μήνιγγας. 

## Αιτιολογία

* Συνηθέστερα, αυτόματη ρήξη ενός σακκοειδούς ανευρύσματος μιας αρτηρίας της βάσης του εγκεφάλου
* Αρτηριοφλεβικές δυσπλασίες
* Αγγειοπάθειες
* Διαταραχές στην πήξη του αίματος
* Τραύμα

## Κλινικές Εκδηλώσεις

* Αιφνίδια, εξαιρετικά έντονη κεφαλαλγία (διάχυτη ή ινιακή)
* Διαταραχή επιπέδου συνείδησης η οποία ενίοτε υποτροπιάζει και μπορεί να οδηγήσει μέχρι σε κώμα
* Ναυτία ή έμετος
* Σπάνια, παράλυση κρανιακών νεύρων
* Μηνιγγισμός
* Παράλυση του κοινού κινητικού νευρώνα, σε ανεύρυσμα έσω καρωτίδας ή οπίσθιας αναστομωτικής αρτηρίας
* Αβουλία, σε ανεύρυσμα πρόσθιας αναστομωτικής αρτηρίας
* Ημιπληγία, σε ανεύρυσμα μέσης εγκεφαλικής αρτηρίας
* Στελεχιαία και παρεγκεφαλιδικά σημεία σε ανευρύσματα βασικής αρτηρίας

## Θεραπεία
Ο στόχος της θεραπείας είναι ο αποκλεισμός του ανευρύσματος από την κυκλοφορία

**Μέθοδοι σύγκλισης ενδοκρανιακών ανευρυσμάτων**

* Ενδαγγειακή τοποθέτηση σπειραμάτων (coiling)
* Xειρουργική σύγκλειση με αγκτήρες (clip-ping)

**Γενικά Μέτρα**

* Κλινοστατισμός
* Σταθεροποίηση καρδιαγγειακής λειτουργίας
* Χορήγηση υγρών και ηλεκτρολυτών
* Αναλγησία και καταστολή

## Επιπλοκές

* Υποτροπιάζουσα αιμορραγία
* Αγγειόσπασμος
* Δυσαπορροφητικός υδροκέφαλος



## Παραπομπές

## Εξωτερικοί σύνδεσμοι

* Iatronet
* Νευροχειρουργική Κλινική Πανεπιστημίου Θεσσαλίας

Κατηγορία:Νευροχειρουργική
Κατηγορία:Εντατική θεραπεία
Κατηγορία:Αιμορραγία
Σενίκο Ιωαννίνων

Το **Σενίκο** είναι οικισμός της Ηπείρου στην Περιφερειακή Ενότητα Ιωαννίνων.****

## Γενικά στοιχεία
Το Σενίκο βρίσκεται στην βόρεια απόληξη της Κοιλάδας των Σελλών, κοντά στον ποταμό Τύρια σε υψόμετρο 480 μέτρα. Απέχει περίπου 480 χλμ. από την Αθήνα και 30 χλμ. από τα Γιάννενα. Ο βασικός δρόμος ξεκινάει από την Πεδινή Ιωαννίνων, όπου μέσω της κεντρικής αρτηρίας της Εγνατίας Οδού, μπορεί κάποιος να φθάσει στον κόμβο του χωριού Τύρια σε 10 μόλις λεπτά, και σε άλλα 7-8 περίπου λεπτά να βρεθεί στο Σενίκο.

Ανήκει στα χωριά της Λάκκας Σουλίου ενώ παλιότερα υπαγόταν στην Παραμυθιά Θεσπρωτίας. Αργότερα πέρασε στην Επαρχία Δωδώνης μετέπειτα στον Δήμο Σελλών και πλέον με το σχέδιο Καλλικράτης ξανά στον Δήμο Δωδώνης. Η περιοχή της λάκκας που βρίσκεται το Σενίκο παλαιότερα λεγόταν Ντουσκάρα.

Κοντινά μέρη που υπάρχουν, είναι το αρχαίο θέατρο της Δωδώνης, το μοναστήρι του Αϊ-Δημήτρη στο Διχούνι, το αυτοφυές δρυόδασος της Αγίας Μαρίνας, οι πηγές του Αχέροντα στο Σιστρούνι Λάκκας Σουλίου, η εκκλησία του Αγίου Νικολάου στη Δομολεσσά που ανακαινίστηκε το 1850 και κατασκευάστηκε πολύ παλαιότερα, η Παραμυθιά κ.α. Μπορεί εύκολα κάποιος να βρεθεί πάνω από το χωριό Ζωτικό, όπου και θα θαυμάσει τα άγρια άλογα που ζουν στα όρη του Σουλίου. Τα τοξωτά πέτρινα γεφύρια (μονότοξα) που υπάρχουν στην είσοδο του χωριού, δένουν άψογα με το τοπίο και δημιουργούν μια μαγευτική εικόνα. Το πέτρινο γεφύρι στη θέση «Γεφυράκι», νοτιοδυτικά στον Τύρια, έχει χαρακτηριστεί ως ιστορικό διατηρητέο μνημείο.

Οι λιγοστοί κάτοικοι που έχουν απομείνει σήμερα στο χωριό, ασχολούνται κυρίως με την κτηνοτροφία και γεωργικές ασχολίες. Δυστυχώς, η ελληνική πολιτεία δεν έχει μεριμνήσει για τη μελέτη της τοπικής ιστορίας της περιοχής.

## Διοικητικά στοιχεία
Το Σενίκο αναφέρεται επίσημα, μετά την απελευθέρωση της Ήπείρου, το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί τη Δομολεσσά και το Μικροχώρι αποτελούν την κοινότητα Σενίκου που υπάγεται στην Δημοτική Ενότητα Σελλών του Δήμου Δωδώνης και σύμφωνα με την απογραφή του 2011, έχει πληθυσμό 77 κατοίκους.

## Πηγές
* Seniko.gr

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Σλάνκαμεν

μικρογραφία|Άποψη από το παλιό Σλάνκαμεν
Το **Σλάνκαμεν** (*[[σερβικά]] : Сланкамен, [[ουγγρικά]] :  Szalánkemén*) είναι χωριό της Σερβίας στις όχθες του Δούναβη στο σημείο που εκβάλει ο Τίσα. Βρίσκεται στην γεωγραφική περιοχή του Σρεμ στους πρόποδες του Φρούσκα Γκόρα σε υψόμετρο 80 μ. , 55 χλμ. βόρεια-δυτικά του Βελιγραδίου. Χωρίζεται σε δύο οικισμούς, το παλιό και το νέο Σλάνκαμεν. Είναι γνωστό για τα ιαματικά του λουτρά τις παραλίες και τα ψάρια.

## Ιστορία
Αρχαιολογικές ανασκαφές δείχνουν ότι οι όχθες του Δούναβη της περιοχής κατοικούνταν από την αρχαιότητα. Στην εποχή του σιδήρου ζούσαν εκεί διάφορες φυλές, Κέλτες με Ιλλυριούς και Θράκες. Κατά τη διάρκεια των Παινόνιων πολέμων (35 - 10 π.χ.) η περιοχή κατακτήθηκε από τους Ρωμαίους που την κατείχαν μέχρι τον έκτο αιώνα μ.Χ.. Τότε χτίστηκε και το θέρετρο του Acumincum. Το 357 - 359 η περιοχή πέρασε στην Ανατολική Ρωμαϊκή αυτοκρατορία έως την αρχή του πέμπτου αιώνα όπου κάτω από την επίθεση των Ούννων πέρασε στο βασίλειο των Οστρογότθων, έπειτα στους Γέπιδες , Βυζαντινούς, Αβάρους, Βούλγαρους, Βυζαντινούς και στην Ουγγαρία αντίστοιχα. Το Σλάνκαμεν αναφέρεται ως οχυρωμένη τοποθεσία το 1072, 1189, 1287.

Οι Τούρκοι το κατέλαβαν οριστικά το 1521. Στον μεγάλο τουρκο-αυστριακό πόλεμο εδώ έγινε η Μάχη του Σλάνκαμεν στις 19 Αυγούστου 1691 όπου ο Λούντβιχ Βίλχεμ της Βάδης νίκησε τον Μέγα Βεζίρη Μουσταφά Πασά Τσούπρια. Σε ανάμνηση αυτής της μάχης ανεγέρθηκε μνημείο το 1892.

Στα μέσα του δεκάτου όγδοου αιώνα το Σλάνκαμεν περιλαμβάνεται διοικητικά στην Στρατιωτική περιοχή, όπου παρέμεινε μέχρι την κατάργησή της το 1881. Το 1783 ιδρύθηκε το Νέο Σλάνκαμεν, με κατοίκους Κροάτες από τις Δαλματία και Λίκα, Γερμανούς και οι Σλοβάκους.

Το 1918 πέρασε στο Βασίλειο της Γιουγκοσλαβίας, και το 1929 στην Μπανόβινα του Δούναβη.

## Το φρούριο Σλάνκαμεν
μικρογραφία|Το φρούριο του Σλάνκαμεν
Το φρούριο, του οποίου ερείπια είναι ακόμα ορατά σήμερα, αναφέρθηκε για πρώτη φορά το 1072 κάτω από το όνομα "Κάστρο Ζαλάνκεμεν". Σύμφωνα με την παράδοση, ήταν το δέκατο τρίτο αιώνα φέουδο του Ντραγκούτιν Νεμάνιτς, γαμπρός του βασιλιάς της Ουγγαρίας. Από το 1425 ανήκει στον Σέρβο δεσπότη Στεφάν Λαζάρεβιτς και τον Τζούρατζ Μπράνκοβιτς.

Το 1451 το κατέλαβε ο Ιωάννης Ουνιάδης κυβερνήτης και αντιβασιλέας του ανήλικου βασιλιά της Ουγγαρίας Λαντισλάβου. Από το 1498 το φρούριο ανήκε στον Ιβανίς Κορβίν έως το 1521 που το κατέλαβαν οι Οθωμανοί.

## Παραπομπές


## Αναφορές
* Слободан Ћурчић, Број становника Војводине, Нови Сад, 1996.

* Званична интернет презентација Сланкамена

Κατηγορία:Χωριά της Σερβίας
Μικρό Ανταμάν

right|250px|thumb|Το Πέρασμα Ντάνκαν.
Το **Μικρό Ανταμάν** (αγγλικά: *Little Andaman*) είναι νησί της Ινδίας και συγκεκριμένα το τέταρτο μεγαλύτερο νησί του αρχιπελάγους των Ανταμάν, μετά το Κεντρικό Ανταμάν, το Βόρειο Ανταμάν και το Νότιο Ανταμάν. Έχει έκταση 734 τ.χλμ. και 17.528 κατοίκους (2001). Μεγαλύτερη πόλη του νησιού είναι το Κουάτε-του-Κουάγκε. Το Μικρό Ανταμάν χωρίζεται από την κύρια συστάδα των νησιών με το πέρασμα Ντάνκαν και απέχει 120 χιλιόμετρα από το Πορτ Μπλερ, την πρωτεύουσα του εδάφους των Νήσων Ανταμάν και Νικομπάρ.

Λιτλ Ανταμαν